Oficialusis leidinys L 326 , 22/12/2000 p. 0056 - 0062



Komisijos direktyva 2000/81/EB 2000 m. gruodžio 18 d. iš dalies keičianti Tarybos direktyvų 86/362/EEB, 86/363/EEB ir 90/642/EEB dėl didžiausių pesticidų likučių koncentracijų atitinkamai grūduose, gyvūninės kilmės maisto produktuose ir tam tikruose augalinės kilmės produktuose, įskaitant vaisius ir daržoves, bei ant jų nustatymo priedus (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1986 m. liepos 24 d. Tarybos direktyvą 86/362/EEB dėl pesticidų likučių grūduose ir ant jų didžiausių koncentracijų nustatymo [1] su paskutiniais pakeitimais, padarytais Direktyva 2000/58/EB [2], ypač į jos 10 straipsnį, atsižvelgdama į 1986 m. liepos 24 d. Tarybos direktyvą 86/363/EEB dėl didžiausių pesticidų likučių koncentracijų gyvūninės kilmės maisto produktuose ir ant jų nustatymo [3] su paskutiniais pakeitimais, padarytais Direktyva 2000/58/EB, ypač į jos 10 straipsnį, atsižvelgdama į 1990 m. lapkričio 27 d. Tarybos direktyvą 90/642/EEB dėl didžiausių pesticidų likučių koncentracijų tam tikruose augalinės kilmės produktuose ir ant jų, įskaitant vaisius ir daržoves, nustatymo [4] su paskutiniais pakeitimais, padarytais Direktyva 2000/58/EB, ypač į jos 7 straipsnį, atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [5] su paskutiniais pakeitimais, padarytais Komisijos direktyva 2000/68/EB [6], ypač į jos 4 straipsnio 1 dalies f punktą, kadangi: (1) Nauja veiklioji medžiaga spiroksaminas Komisijos direktyva 1999/73/EB [7] buvo įrašyta į Direktyvos 91/414/EEB I priedą tik kaip fungicidas, nenurodant konkrečių sąlygų, darančių įtaką kultūroms, kurios gali būti apdorotos augalų apsaugos produktais, turinčiais spiroksamino. (2) Minėtas įtraukimas į I priedą buvo pagrįstas informacijos, pateiktos apie numatomą naudojimą kaip grūdinių kultūrų ir vynuogienojų fungicido, įvertinimu. Informaciją apie naudojimą grūdinėms kultūroms ir vynuogienojams pateikė kai kurios valstybės narės pagal Direktyvos 91/414/EEB 4 straipsnio 1 dalies f punkto reikalavimus. Turima informacija yra peržiūrėta ir jos pakanka nustatyti kai kurias didžiausios likučių koncentracijos vertes. (3) Jei Bendrijos didžiausios likučių koncentracijos vertės arba laikinos DLK vertės nėra nustatytos, valstybės narės prieš išduodamos leidimus pagal Direktyvos 91/414/EEB 4 straipsnio 1 dalies f punktą nustato laikiną nacionalinę didžiausią likučių koncentraciją. (4) Prieš įtraukiant spiroksaminą į Direktyvos 91/414/EEB I priedą, jo techninis ir mokslinis įvertinimas buvo baigtas 1999 m. gegužės 12 d., pateikus Komisijos spiroksamino ekspertizės ataskaitą. Šioje ekspertizės ataskaitoje nustatyta spiroksamino leistinoji paros dozė (LPD) yra 0,025 mg/kg b.m. parai. Maisto produktų, apdorotų spiroksaminu, poveikis per visą vartotojų gyvenimą buvo įvertintas ir apskaičiuotas pagal Bendrijos metodikas ir nusistovėjusią praktiką, atsižvelgiant į Pasaulio sveikatos organizacijos paskelbtas rekomendacijas [8], ir yra apskaičiuota, kad naudojant didžiausios likučių koncentracijos vertes, nustatytas šioje direktyvoje, ši LPD vertė nebus viršyta. (5) Įvertinant ir aptariant spiroksamino įtraukimą į Direktyvos 91/414/EEB I priedą, nebuvo pastebėta jokio ūmaus toksiško poveikio, kad reikėtų nustatyti ūmaus poveikio etaloninę dozę. (6) Kai kuriems žemės ūkio produktams spiroksamino naudojimo sąlygos jau yra apibrėžtos taip, kad galima nustatyti galutines didžiausios likučių koncentracijos vertes. (7) Siekiant užtikrinti, kad vartotojas būtų tinkamai apsaugotas nuo veikimo likučiais, esančiais ant produktų arba produktuose, kuriems leidimo naudoti nėra, visiems tokiems produktams, kuriems taikomos Tarybos direktyvos 86/362/EEB, 86/363/EEB ir 90/642/EEB, būtų protinga nustatyti didžiausią likučių koncentracijos vertę, atitinkančią apatinę analizinio nustatymo ribą. Tokių laikinų didžiausios likučių koncentracijos verčių nustatymas Bendrijos lygiu netrukdo valstybėms narėms nustatyti laikinas spiroksamino didžiausios likučių koncentracijos vertes pagal Direktyvos 91/414/EEB 4 straipsnio 1 dalies f punktą ir pagal Direktyvos 91/414/EEB VI priedą, ypač šio priedo B dalies 2.4.2.3 punktą; manoma, kad ketverių metų laikotarpio turėtų pakakti kitiems spiroksamino naudojimo atvejams nustatyti. Pasibaigus šiam laikui, laikinos didžiausios likučių koncentracijos vertės turėtų tapti galutinėmis. (8) Apie Komisijos direktyvos projektą Bendrija informavo Pasaulio prekybos organizaciją ir į gautas pastabas buvo atsižvelgta baigiant parengti direktyvą. Komisija tirs galimybę nustatyti importo tam tikrų pesticidų ir kultūrų derinių didžiausios likučių koncentracijos verčių leistiną nuokrypį, jei bus pateikti priimtini duomenys. (9) Buvo atsižvelgta į Augalų mokslinio komiteto pareikštas nuomones, ypač į patarimus ir rekomendacijas dėl pesticidais apdorotų maisto produktų vartotojų apsaugos. (10) Ši direktyva atitinka Augalų sveikatos nuolatinio komiteto nuomonę, PRIĖMĖ ŠIĄ DIREKTYVĄ: 1 straipsnis Direktyvos 86/362/EEB II priedo A dalis papildoma šiuo įrašu: "Pesticidų likutis | Didžiausia koncentracija (mg/kg) | | | Spiroksaminas | 0,3 | Miežiai ir avižos | | 0,05 | Kitos grūdinės kultūros | 2 straipsnis Direktyvos 86/363/EEB II priedo B dalis papildoma šiuo įrašu: "Pesticidų likutis | Didžiausia koncentracija (mg/kg) | | | | Mėsos, įskaitant riebalus, mėsos gaminių, subproduktų ir gyvulinių riebalų, išvardytų I priede, kurių KN kodai 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 ir 1602 | Pieno ir pieno produktų, išvardytų I priede, kurių KN kodai 0401, 0402, 0405 00 ir 0406 | Šviežių kiaušinių su lukštu, paukščių kiaušinių ir kiaušinių trynių, išvardytų I priede, kurių KN kodai 0407 00 ir 0408 | Spiroksamino karboksirūgštis, išreikšta spiroksaminu | 0,02 ex 0206 inkstai, kepenys 0,05, kiti produktai | 0,02 | 0,05 | 3 straipsnis Direktyvos 90/642/EEB II priedas papildomas šios direktyvos priedu. 4 straipsnis 1. Jei žemės ūkio produktų, išvardytų Direktyvų 86/362/EEB, 86/363/EEB ir 90/642/EEB II priede, didžiausios spiroksamino likučio koncentracijos vertės pažymėtos "p", šios vertės pagal Direktyvos 91/414/EEB 4 straipsnio 1 dalies f punkto nuostatas yra laikinos. 2. Praėjus ketveriems metams nuo šios direktyvos įsigaliojimo, prieduose nurodytos laikinos didžiausios likučių koncentracijos vertės, taikomos spiroksaminui, pagal Direktyvų 86/362/EEB ir 86/363/EEB 4 straipsnio 1 dalį arba Direktyvos 90/642/EEB 3 straipsnį nustoja būti laikinomis ir tampa galutinėmis. 5 straipsnis 1. Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje. 2. Valstybės narės priima įstatymus ir kitus teisės aktus, kurie, įsigalioję iki 2001 m. liepos 1 d., įgyvendina šią direktyvą. Apie tai jos nedelsdamos praneša Komisijai. 3. Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 6 straipsnis Ši direktyva skirta valstybėms narėms. Priimta Briuselyje, 2000 m. gruodžio 18 d. Komisijos vardu David Byrne Komisijos narys [1] OL L 221, 1986 8 7, p. 37. [2] OL L 244, 2000 9 29, p. 78. [3] OL L 221, 1986 8 7, p. 43. [4] OL L 350, 1990 12 14, p. 71. [5] OL L 230, 1991 8 19, p. 1. [6] OL L 276, 2000 10 28, p. 41. [7] OL L 206, 1999 8 5, p. 16. [8] Rekomendacijas (pataisytas), kaip prognozuoti su maistu suvartojamų pesticidų likučių dozę, parengtas pagal GEMS/Maisto programą bendradarbiaujant su Pesticidų likučių kodekso komitetu, paskelbė Pasaulio sveikatos organizacija 1997 m. (WHO/FSF/FOS97.7). -------------------------------------------------- PRIEDAS Atskirų produktų, kuriems taikoma DLK, grupės ir pavyzdžiai | Pesticidų likutis ir didžiausia likučių koncentracija (mg/kg) | Spiroksaminas | 1.Vaisiai: švieži, džiovinti arba nevirti, konservuoti šaldant, be cukraus; riešutai i)CITRUSINIAI VAISIAI | 0,05 | Greipfrutai | | Citrinos | | Žaliosios citrinos | | Mandarinai (įskaitant klementinus ir kitus hibridus) | | Apelsinai | | Didieji greipfrutai | | Kiti | | ii)MEDŽIŲ RIEŠUTAI (NEIŠGLIAUDYTI ARBA IŠGLIAUDYTI) | 0,05 | Migdolai | | Braziliniai riešutai | | Anakardžio riešutai | | Kaštainiai | | Kokoso riešutai | | Lazdyno riešutai | | Makadamijos (Australijos riešutai) | | Pekano riešutai | | Kedro riešutai | | Pistacijos | | Graikiniai riešutai | | Kiti | | iii)OBUOLIŲ ŠEIMA | 0,05 | Obuoliai | | Kriaušės | | Svarainiai | | Kita | | iv)VAISIAI SU KAULIUKAIS | 0,05 | Abrikosai | | Vyšnios | | Persikai (įskaitant nektarinus ir kitus hibridus) | | Slyvos | | Kiti | | v)UOGOS IR MAŽI VAISIAI a)Valgomosios ir vyno vynuogės | 1 | Valgomosios vynuogės | | Vyno vynuogės | | b)Braškės (išskyrus miško žemuoges) | 0,05 | c)Rubus šeimos uogos (išskyrus laukines): | 0,05 | Gervuogės | | Gervuogės (Rubus flagellaris) | | Gervuogės ir avietės hibridas | | Avietės | | Kita | | d)Kiti maži vaisiai ir uogos (išskyrus laukines) | 0,05 | Mėlynės | | Spanguolės | | Serbentai (raudonieji, juodieji ir baltieji) | | Agrastai | | Kiti | | e)Laukinės uogos ir laukiniai vaisiai | 0,05 | vi)ĮVAIRŪS VAISIAI | 0,05 | Avokados | | Bananai | | Datulės | | Figos | | Kiviai | | Kinkanai | | Ličiai | | Mangai | | Alyvos | | Pasifloros (Passiflora spp.) | | Ananasai | | Granatai | | Kiti | | 2.Daržovės, šviežios arba nevirtos, šaldytos arba džiovintos | 0,05 | i)ŠAKNIAVAISIAI IR GUMBAVAISIAI Burokėliai | | Morkos | | Salierai | | Krienai | | Topinambai | | Pastarnokai | | Petražolės | | Ridikai | | Valgomieji pūteliai | | Saldžiosios bulvės | | Griežčiai | | Ropės | | Batatai | | Kiti | | ii)SVOGŪNINĖS DARŽOVĖS Valgomieji česnakai | | Svogūnai | | Askaloniniai česnakai | | Pavasariniai svogūnai | | Kitos | | iii)VAISINĖS DARŽOVĖS a)Bulvinių šeimos Pomidorai | | Pipirai | | Baklažanai | | Kitos | | b)Moliūginės – valgoma odelė Agurkai | | Dygliuotieji agurkai | | Aguročiai | | Kitos | | c)Moliūginės – nevalgoma odelė Melionai | | Moliūgai | | Arbūzai | | Kitos | | d)Saldieji kukurūzai | | iv)KOPŪSTINĖS DARŽOVĖS a)Žiediniai kopūstai Brokoliai | | Žiediniai kopūstai | | Kitos | | b)Gūžiniai kopūstai Briuselio kopūstai | | Gūžiniai kopūstai | | Kitos | | c)Lapiniai kopūstai Kininiai kopūstai | | Lapiniai kopūstai | | Kitos | | d)Kaliaropės | | v)LAPINĖS DARŽOVĖS IR ŠVIEŽIOS ŽOLĖS a)Salotos ir panašios Pipirnės | | Salotos (valerianella locusta) | | Salotos (sėjamosios) | | Salotos (cichorium endivia) | | Kitos | | b)Špinatai ir panašios Špinatai | | Burokų lapai (mangoldas) | | Kitos | | c)Rėžiukas | | d)Cikorija | | e)Žolės Daržiniai builiai | | Laiškiniai česnakai | | Petražolės | | Salierų lapai | | Kitos | | vi)ANKŠTINĖS DARŽOVĖS (šviežios) Pupos (su ankštimis) | | Pupos (išlukštentos) | | Žirniai (su ankštimis) | | Žirniai (išlukštenti) | | Kitos | | vii)STIEBINĖS DARŽOVĖS (šviežios) Smidrai (šparagai) | | Artišokai (Ispanijos) | | Salierai | | Paprastieji pankoliai | | Tikrieji artišokai | | Porai | | Rabarbarai | | Kitos | | viii)GRYBAI a)Pievagrybiai | | b)Laukiniai grybai | | 3.Ankštiniai | 0,05 | Pupos | | Lęšiai | | Žirniai | | Kiti | | 4.Aliejingos sėklos | 0,05 | Linų sėklos | | Žemės riešutai | | Aguonos | | Sezamo sėklos | | Saulėgrąžų sėklos | | Rapsų sėklos | | Sojos pupelės | | Garstyčių sėklos | | Medvilnės sėklos | | Kitos | | 5.Bulvės | 0,05 | Ankstyvosios bulvės | | Valgomosios bulvės | | 6.Arbata (Camellia sinensis lapai ir stiebai, džiovinti, fermentuoti arba ne) | 0,1 | 7.Apyniai (džiovinti), įskaitant apynių granules ir nekoncentruotus miltelius | 0,1 | --------------------------------------------------